તેમણે લખ્યું છે કે 'જો આપણે ખરેખર સ્વચ્છ ભારત ઇચ્છીએ છીએ તો સૌથી પહેલાં આપણે સફાઇ કર્મચારીઓને સન્માન આપવું પડશે. તેમની સમસ્યાઓનું સમાધાન કરવું પડશે. 21મી સદીમાં પણ ગટરની સફાઇ અમાનવીય રીતે કરવામાં આવી છે. કેટલાક સફાઇ કર્મચારીઓની તો ગટરના ગેસથી મોત પણ નિપજ્યાં છે. તેમની સારવાર માટે સરકાર દ્વારા કોઇ વિશેષ સુવિધા નથી. જો આપણે ભારતને ખરેખર સ્વચ્છ કરવું છે તો તે અમાનવીય રીતોને બંધ કરીને આધુનિક ટેક્નોલોજીનો ઉપયોગ કરવો પડશે. તેમને સફાઇ કરવા માટે આધુનિક ઉપકરણ આપવા પડશે.